**Pascal Lissouba** (født 15. november 1931 i Tsiguindi i Fransk Kongo, død 24. august 2020 i Perpignan i Frankrike) var den første demokratisk valgte presidenten i Republikken Kongo og satt som president fra 31. august 1992 til 15. oktober 1997. Han ble styrtet i en borgerkrig som var ledet av den senere presidenten Denis Sassou Nguesso.

Liv og virke
------------

### Bakgrunn, utdannelse

Lissoubas fødeby Tsinguidi er sørvest i Kongo. Han tilhørte den etniske gruppen bandjabi.[] Han fikk sin tidlige skolegang i Mossendjo og Boko.

Hans videregående utdannelse begynte i Brazzaville og fortsatte ved Lycée Félix Faure i Nice (1948–1952) i Frankrike, der han fikk *baccalaureate*. Deretter studerte han agronomi ved École Supérieure d'Agriculture i Tunis og fikk diplom som landbruksingeniør i 1956. Ved Universitetet i Paris (1958–61) fikk han doktorgraden i biologi. Han fikk også arbeid og opplæring ved Centre national de la recherche scientifique (CNRS) i Paris og ved ORSTOM. I juni 1961 ble han forsker ved ORSTOM. Han ble utnevnt til lektor i vegetalbiologi ved et dekret fra det franske ministerium for nasjon al utdannelse av 3. november 1961.

### Politiker

Han var både landbruksminister og statsminister under president Alphonse Massamba-Débat (1963–1966). Da Massamba-Débat ble styrtet i 1968 forble Lissouba sittende i regjeringen under Marien Ngouabi og selv om han ble suspendert fra all politisk aktivitet fra 1969 til 1971 var han medlem i det politiske partiet Workers Party frem til 1973[]. I 1977 ble han arrestert for innblanding i drapet på en annen politiker.[] Han ble arrestert og dømt til livsvarig fengsel i 1977. 

Han ble løslatt fra fengsel i 1979, men måtte bo i eksil i Frankrike fra 1979 til 1990. I Frankrike ble han professor ved universitetet i Paris og arbeidet for UNESCO i Paris og Nairobi.[]

Da president Denis Sassou Nguesso ble tvunget til å flytte fra Kongo i 1991 kom Lissouba tilbake og ble valgt til president i august 1992. 

Det brøt ut en konflikt i Kongo i 1993 da en koalisjon av opposisjonsgrupper og deres paramilitære allierte anklaget Lissouba for å fuske til seg stemmer under valget.[] En borgerkrig ble såvidt avverget, men sporadiske kamper fortsatte frem til januar 1995. 

### Flukt, eksil

I begynnelsen av oktober 1997 invaderte angolanske tropper Kongo. Det kom til harde kamper mellom opprørerne og angolanske styrker og Lissouba flyktet fra landet. Innen to dager var hovedstaden under kontroll av styrker som var lojale mot Sassou Nguesso. 

Sassou Nguesso utropte seg til president den 25. oktober 1997, men militsgrupper som var lojale mot Lissouba fortsatte med sin geriljakrig og kampene fortsatte. Hovedstaden Brazzaville ble sterkt skadet før en våpenhvile ble inngått i desember 1999. 

Etter at han ble styrtet av Nguesso bodde Lissouba i eksil i London. Han var fast bestemt på å reise tilbake til Kongo for å delta presidentvalget i 2002. Men i desember 2001 ble han stilt for retten i Brazzaville *in absentia* og dømt til 30 år i fengsel for forræderi og korrupsjon.[] Så for å unngå å havne i fengsel ble han boende i Storbritannia.

### Død

Lissouba døde i Perpignan i Frankrike 24. august 2020, som følge av komplikasjoner fra Alzheimers aykdom, i en alder av 88 år.

Referanser
----------

1. ↑   Munzinger Personen, Munzinger IBA 00000010945, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id lissouba-pascal, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6qq1v09, besøkt 9. oktober 2017[Hentet fra Wikidata]
4. 1 2   Jeune Afrique, «Congo-Brazzaville : l’ancien président Pascal Lissouba est décédé en France», verkets språk fransk, utgitt 24. august 2020[Hentet fra Wikidata]
5. ↑   «Former Congolese President Pascal Lissouba passed away at 88 in France»[Hentet fra Wikidata]
6. 1 2 3  «Liste des présidents de la République du Congo Brazzaville» **(fransk)**. Consulate General of Congo in Tunis. 17. august 2014.
7. ↑  *Encyclopedia of Africa, Volume 2*. Oxford University Press. 2010. s. 60. ISBN 978-0-195-33770-9.
8. ↑  «Ex-Congo President Pascal Lissouba Dies At 88». *Sellbeta*. Besøkt 24. august 2020.
9. ↑  «Former Congolese President Pascal Lissouba passed away at 88 in France». Arkivert fra originalen 24. august 2020. Besøkt 3. september 2020.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** NKC **·** Munzinger (iba)
 |